pythainlp/thailaw-v1.0 huggingface dataset:
ประกาศศาลรัฐธรรมนูญ

เรื่อง มาตรฐานกําหนดตําแหน่ง ประเภทตําแหน่ง สายงาน และระดับตําแหน่ง

ตามมาตรฐานกําหนดตําแหน่งของข้าราชการสํานักงานศาลรัฐธรรมนูญ

-----------------------------------------

                 โดยที่เป็นการสมควรกําหนดมาตรฐานกําหนดตําแหน่ง ประเภทตําแหน่ง สายงาน และระดับตําแหน่งตามมาตรฐานกําหนดตําแหน่งของข้าราชการสํานักงานศาลรัฐธรรมนูญ ให้สอดคล้องกับการกําหนดตําแหน่งของข้าราชการพลเรือนสามัญ

                 อาศัยอํานาจตามความในมาตรา 6 และมาตรา 7 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศศาลรัฐธรรมนูญ เรื่อง มาตรฐานกําหนดตําแหน่งประเภทตําแหน่ง สายงาน และระดับตําแหน่งตามมาตรฐานกําหนดตําแหน่งของข้าราชการสํานักงานศาลรัฐธรรมนูญ”


ข้อ ๒ ประกาศนี้ให้ใช้บังคับตั้งแต่วันที่ 2 ตุลาคม 2557


ข้อ ๓ ในการจัดทํามาตรฐานกําหนดตําแหน่งและการจัดตําแหน่งข้าราชการสํานักงานศาลรัฐธรรมนูญเข้าประเภทตําแหน่ง สายงาน และระดับตําแหน่งตามมาตรฐานกําหนดตําแหน่งให้เป็นไปตามบัญชีมาตรฐานกําหนดตําแหน่ง ท้ายประกาศนี้


ข้อ ๔ ให้คณะตุลาการศาลรัฐธรรมนูญมีอํานาจตีความและวินิจฉัยปัญหาเกี่ยวกับการปฏิบัติตามประกาศนี้


ข้อ ๕ ให้ประธานศาลรัฐธรรมนูญรักษาการตามประกาศนี้


ผู้มีอํานาจลงนาม -                                                                                     ประกาศ ณ วันที่ 5 กันยายน พ.ศ. 2557

 

                                                                                                  นุรักษ์ มาประณีต

                                                                                    ตุลาการศาลรัฐธรรมนูญ รักษาราชการแทน

                                                                                               ประธานศาลรัฐธรรมนูญ
ประกาศศาลรัฐธรรมนูญ

เรื่อง มาตรฐานกําหนดตําแหน่ง ประเภทตําแหน่ง สายงาน และระดับตําแหน่ง

ตามมาตรฐานกําหนดตําแหน่งของข้าราชการสํานักงานศาลรัฐธรรมนูญ (ฉบับที่ 2)

พ.ศ. 2565

-------------------------------------------------

                โดยที่เป็นการสมควรปรับปรุงมาตรฐานกําหนดตําแหน่งของข้าราชการสํานักงานศาลรัฐธรรมนูญให้มีความเหมาะสม เป็นมาตรฐาน และสอดคล้องกับประกาศศาลรัฐธรรมนูญ เรื่อง การแบ่งส่วนราชการภายในและอํานาจหน้าที่ของส่วนราชการในสังกัดสํานักงานศาลรัฐธรรมนูญ พ.ศ. 2564 อาศัยอํานาจตามความในมาตรา 6 และมาตรา 7 แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกประกาศไว้ ดังต่อไปนี้


ข้อ ๑ ประกาศนี้เรียกว่า “ประกาศศาลรัฐธรรมนูญ เรื่อง มาตรฐานกําหนดตําแหน่งประเภทตําแหน่ง สายงาน และระดับตําแหน่ง ตามมาตรฐานกําหนดตําแหน่งของข้าราชการสํานักงานศาลรัฐธรรมนูญ (ฉบับที่ 2) พ.ศ. 2565”


ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกบัญชีมาตรฐานกําหนดตําแหน่งข้าราชการสํานักงานศาลรัฐธรรมนูญประเภทอํานวยการ ตามบัญชีมาตรฐานกําหนดตําแหน่งข้าราชการสํานักงานศาลรัฐธรรมนูญท้ายประกาศศาลรัฐธรรมนูญ เรื่อง มาตรฐานกําหนดตําแหน่ง ประเภทตําแหน่ง สายงาน และระดับตําแหน่งตามมาตรฐานกําหนดตําแหน่งของข้าราชการสํานักงานศาลรัฐธรรมนูญ ลงวันที่ 5 กันยายน 2557 และให้ใช้บัญชีมาตรฐานกําหนดตําแหน่งข้าราชการสํานักงานศาลรัฐธรรมนูญ ประเภทอํานวยการท้ายประกาศนี้แทน


ผู้มีอํานาจลงนาม -                                                                                    ประกาศ ณ วันที่ 11 มกราคม พ.ศ. 2565

 

                                                                                                  วรวิทย์ กังศศิเทียม

                                                                                              ประธานศาลรัฐธรรมนูญ
คําสั่งกรมบังคับคดี

ที่ 199 / 2554

เรื่อง การมอบอํานาจให้นิติกรผู้ประสานคดีปฏิบัติราชการ

------------------------------

          อนุสนธิคําสั่งกรมบังคับคดีที่ 426/2553 ลงวันที่ 26 ตุลาคม 2553 เรื่อง แนวทางการปฏิบัติ กรณีกรมบังคับคดี หรือเจ้าหน้าที่ถูกฟ้องคดี ซึ่งกําหนดให้สํานักงานวางทรัพย์กลาง มีหน้าที่เป็นผู้ประสานคดี โดยกําหนดตัวบุคคลเป็นผู้ประสานคดี นั้น โดยที่ยังมีข้อขัดข้องเกี่ยวกับการปฏิบัติงานของผู้ประสานคดี เพื่อให้การปฏิบัติงานในหน้าที่ดังกล่าวเป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน

          อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังนี้

          ในกรณีการปฏิบัติงานของนิติกร ผู้ประสานคดี ว่าด้วยการที่กรมบังคับคดี หรือเจ้าหน้าที่ถูกฟ้องคดี ให้นิติกร ผู้ประสานคดี ซึ่งได้รับมอบหมายเป็นเจ้าพนักงานบังคับคดี ตามประมวลกฎหมาย วิธีพิจารณาความแพ่ง หรือเจ้าพนักงานพิทักษ์ทรัพย์ ตามพระราชบัญญัติล้มละลาย พุทธศักราช 2483 ในสํานวนที่เกี่ยวข้องกับการฟ้องคดี ตามแต่กรณี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 3 เดือน พฤษภาคม พ.ศ. 2554

 

                                                                                           (ลงชื่อ) วิศิษฏ์ วิศิษฏ์สรอรรถ

                                                                                               (นายวิศิษฏ์ วิศิษฏ์สรอรรถ)

                                                                                                    อธิบดีกรมบังคับคดี
คําสั่งกรมบังคับคดี

ที่ 84/2554

เรื่อง การปฏิบัติงานบังคับคดีล้มละลายของเจ้าพนักงานพิทักษ์ทรัพย์กรณีถูกฟ้องบังคับจํานอง

--------------------

          เพื่อให้การปฏิบัติงานของเจ้าพนักงานพิทักษ์ทรัพย์เกี่ยวกับวิธีจัดการทรัพย์สินของลูกหนี้ ในคดีล้มละลายกรณีบังคับตามสิทธิของเจ้าหนี้มีประกันตามมาตรา 95 แห่งพระราชบัญญัติล้มละลาย พุทธศักราช 2483 เป็นไปด้วยความเรียบร้อย ถูกต้อง เหมาะสม และเป็นไปตามคําสั่งกรมบังคับคดี ที่ 32/2554 ลงวันที่ 24 มกราคม 2554

          อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2555 จึงมีคําสั่งให้ถือปฏิบัติ ดังนี้


ข้อ ๑ ในกรณีที่ประชุมเจ้าหนี้มีมติไม่เห็นชอบให้ดําเนินการที่จะบังคับเอากับทรัพย์สิน อันเป็นหลักประกันของเจ้าหนี้มีประกันที่ยื่นคําร้องตามมาตรา 95 แห่งพระราชบัญญัติล้มละลาย พุทธศักราช 2483 หรือกรณีที่เจ้าพนักงานพิทักษ์ทรัพย์เห็นว่าการดําเนินการบังคับเอากับทรัพย์สิน อันเป็นหลักประกันดังกล่าวจะไม่เป็นประโยชน์ต่อกองทรัพย์สินของลูกหนี้ในคดีล้มละลาย ซึ่งต่อมา เจ้าหนี้มีประกันดังกล่าวได้ใช้สิทธิฟ้องบังคับจํานอง ให้เจ้าพนักงานพิทักษ์ทรัพย์ดําเนินการดังต่อไปนี้

          1.1 เมื่อเจ้าพนักงานพิทักษ์ทรัพย์ได้รับหมายเรียกและสําเนาคําฟ้องแล้วให้ส่งหมายเรียก และสําเนาคําฟ้องดังกล่าวให้แก่ลูกหนี้ทราบภายในกําหนด 3 วัน นับแต่วันที่ได้รับหมายเรียก และสําเนาคําฟ้อง พร้อมแจ้งให้ลูกหนี้ทราบด้วยว่าที่ประชุมเจ้าหนี้มีมติไม่เห็นชอบให้ดําเนินการกับทรัพย์สิน อันเป็นหลักประกันดังกล่าว จึงขอมอบหมายให้ลูกหนี้เข้าดําเนินกระบวนพิจารณาคดีด้วยตนเอง

          1.2 ให้เจ้าพนักงานพิทักษ์ทรัพย์ยื่นคําแถลงต่อศาลว่า ที่ประชุมเจ้าหนี้มีมติไม่เห็นชอบ ให้ดําเนินการกับทรัพย์สินอันเป็นหลักประกันและได้มอบหมายให้ลูกหนี้เข้าดําเนินกระบวนพิจารณาคดี ด้วยตนเองแล้ว


ข้อ ๒ ในกรณีที่ลูกหนี้หลบหนีไม่มาให้การสอบสวนเกี่ยวกับกิจการและทรัพย์สิน ต่อเจ้าพนักงานพิทักษ์ทรัพย์ ให้เจ้าพนักงานพิทักษ์ทรัพย์พิจารณาว่าสมควรจะเข้าต่อสู้คดีหรือไม่ โดยเสนอความเห็นต่ออธิบดี หรือรองอธิบดีผู้ได้รับมอบหมายเพื่อพิจารณาสั่งการตามที่เห็นสมควร

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 3 เดือน มีนาคม พ.ศ. 2554

 

                                                                                          (ลงชื่อ) วิศิษฏ์ วิศิษฏ์สรอรรถ

                                                                                           (นายวิศิษฏ์ วิศิษฏ์สรอรรถ)

                                                                                                อธิบดีกรมบังคับคดี
คําสั่งกรมบังคับคดี ที่ 81/2554

เรื่อง การปฏิบัติงานบังคับคดีล้มละลายในสํานวนคําขอรับชําระหนี้ของเจ้าหนี้มีประกัน

--------------------------------

          เพื่อให้การปฏิบัติงานของเจ้าพนักงานพิทักษ์ทรัพย์เกี่ยวกับวิธีจัดการทรัพย์สินของลูกหนี้ในคดีล้มละลาย ว่าด้วยการขอรับชําระหนี้ของเจ้าหนี้มีประกันตามมาตรา 96 (2) หรือ มาตรา 96 (3) แห่งพระราชบัญญัติ ล้มละลาย พุทธศักราช 2483 เป็นไปด้วยความรวดเร็ว ถูกต้อง เหมาะสม และเป็นไปในแนวทางเดียวกัน

          อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พุทธศักราช 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งให้ถือปฏิบัติ ดังนี้


ข้อ ๑ ในกรณีที่มีผู้ยื่นคําขอรับชําระหนี้ตามมาตรา 96 (2) หรือ มาตรา 96 (3) โดยมูลหนี้ดังกล่าว เป็นกรณีที่เจ้าหนี้มีประกันได้ฟ้องบังคับจํานอง หรือขอรับชําระหนี้บุริมสิทธิ ตามประมวลกฎหมายวิธีพิจารณาความแพ่ง มาตรา 289 ในคดีแพ่ง และศาลได้มีคําพิพากษา หรือคําสั่งให้เจ้าหนี้มีประกันได้รับชําระหนี้บุริมสิทธิแล้ว หากเจ้าพนักงานพิทักษ์ทรัพย์ได้ตรวจสอบแล้วพบว่า ทรัพย์สินอันเป็นหลักประกันที่จะต้องดําเนินการขายทอดตลาด นั้นอยู่ระหว่างการบังคับเอากับทรัพย์สินอันเป็นหลักประกันในคดีแพ่ง หรือศาลในคดีแพ่งได้ออกหมายบังคับคดี ไว้แล้วแต่ยังไม่มีการบังคับเอากับทรัพย์สินอันเป็นหลักประกันในคดีแพ่ง ให้เจ้าพนักงานพิทักษ์ทรัพย์แจ้ง เจ้าพนักงานบังคับคดีดําเนินการบังคับคดีเอากับทรัพย์สินอันเป็นหลักประกันดังกล่าวต่อไปจนเสร็จสิ้นแล้วให้จัดทํา บัญชีแสดงรายการรับ-จ่ายเงินโดยคํานวณดอกเบี้ยถึงวันพิทักษ์ทรัพย์เด็ดขาด และหากมีเงินเหลือให้ส่งเข้ามา ในคดีล้มละลาย


ข้อ ๒ ในกรณีที่คดีล้มละลายนั้นเป็นคดีล้มละลายที่ไม่มีทรัพย์สินอื่น นอกเหนือจากทรัพย์สิน อันเป็นหลักประกัน ให้เจ้าพนักงานพิทักษ์ทรัพย์จดรายงานงดดําเนินการสํานวนคําขอรับชําระหนี้ไว้ และดําเนินการตามแนวทางในข้อ 5 ของคําสั่งกรมบังคับคดีที่ 445/2549 เรื่อง การปฏิบัติงาน บังคับคดีล้มละลายในสํานวนกลาง ต่อไป


ข้อ ๓ ในกรณีที่มีทรัพย์สินของลูกหนี้เพียงพอที่จะทําการแบ่งทรัพย์สินได้ หากเจ้าหนี้มีประกัน ตามมาตรา 96 (2) หรือ มาตรา 96 (3) ได้รับชําระหนี้ในคดีแพ่งยังไม่ครบถ้วน ให้เจ้าพนักงานพิทักษ์ทรัพย์ ดําเนินการทําความเห็นในสํานวนคําขอรับชําระหนี้ดังกล่าว โดยในการคํานวณหนี้ของเจ้าหนี้ที่จะมีสิทธิได้รับชําระหนี้ ตามมาตรา 96 (2) หรือ มาตรา 96 (3) ให้คํานวณดอกเบี้ยในส่วนที่ขาดถึงเพียงวันพิทักษ์ทรัพย์เด็ดขาด

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 25 เดือน กุมภาพันธ์ พ.ศ. 2554

 

                                                                                            (ลงชื่อ) วิศิษฏ์ วิศิษฏ์สรอรรถ

                                                                                            (นายวิศิษฎ์ วิศิษฏ์สรอรรถ)

                                                                                                  อธิบดีกรมบังคับคดี
คําสั่งกรมบังคับคดี

ที่ 77/2554

เรื่อง การปฏิบัติงานเกี่ยวกับการยึดทรัพย์

---------------------------

          ด้วยปรากฏความผิดพลาดในการออกคําสั่งกรมบังคับคดีที่ 68/2554 ลงวันที่ 17 กุมภาพันธ์ 2554 เรื่อง การปฏิบัติงานเกี่ยวกับการจําหน่ายทรัพย์สิน อาศัยอํานาจตามความใน มาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม โดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 25545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 68/2554 ลงวันที่ 17 กุมภาพันธ์ 2554 เรื่อง การปฏิบัติงานเกี่ยวกับการจําหน่ายทรัพย์สิน


ข้อ ๒ ให้ยกเลิกความในข้อ 3.3 แห่งข้อ 3 ในคําสั่งกรมบังคับคดีที่ 452/2548 ลงวันที่ 8 กันยายน 2548 เรื่อง การปฏิบัติงานเกี่ยวกับการยึดทรัพย์ และให้ใช้ความต่อไปนี้แทน

          “การยึดทรัพย์สินซึ่งติดจํานองบุคคลภายนอก ในการแจ้งการยึดให้ผู้รับจํานองทราบ ให้เจ้าพนักงานบังคับคดีระบุในหนังสือแจ้งการยึดให้ผู้รับจํานองแถลงวิธีการขายต่อเจ้าพนักงานบังคับคดี ภายใน 1 เดือนนับแต่วันรับหนังสือแจ้งการยึด ว่ามีความประสงค์จะขายโดยปลอดการจํานองหรือ ขายโดยการจํานองติดไป

          ในกรณีที่ผู้รับจํานองไม่แถลงวิธีการขายต่อเจ้าพนักงานบังคับคดีภายในกําหนด เพื่อให้ การขายทอดตลาดไม่กระทบกระทั่งถึงบุริมสิทธิของผู้รับจํานอง ให้เจ้าพนักงานบังคับคดีประกาศ ขายทอดตลาดโดยการจํานองติดไป

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 24 กุมภาพันธ์ พ.ศ. 2554

 

                                                                                         (ลงชื่อ) วิศิษฏ์ วิศิษฏ์สรอรรถ

                                                                                         (นายวิศิษฏ์ วิศิษฏ์สรอรรถ)

                                                                                                อธิบดีกรมบังคับคดี
คําสั่งกรมบังคับคดี

ที่ 194 /2555

เรื่อง มอบอํานาจการพิจารณาหรืออนุญาตการลา

--------------------------

          เพื่อให้การปฏิบัติราชการเกี่ยวกับการพิจารณาหรืออนุญาตการลาเป็นไปด้วยความเหมาะสม มีประสิทธิภาพ และถูกต้องตามระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 ฉะนั้น อาศัยอํานาจตามความในมาตรา 32 มาตรา 38 และมาตรา 39 แห่งพระราชบัญญัติระเบียบบริหารราชการ แผ่นดิน พ.ศ. 2534 และที่แก้ไขเพิ่มเติม มาตรา 6 มาตรา 7 และมาตรา 8 แห่งพระราชกฤษฎีกาว่าด้วยการ มอบอํานาจ พ.ศ. 2550 ระเบียบสํานักนายกรัฐมนตรีว่าด้วยการมอบอํานาจ พ.ศ. 2546 และข้อ 8 แห่ง ระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 จึงมอบอํานาจในการพิจารณาหรือ อนุญาตการลาดังนี้


ข้อ ๑ บรรดาคําสั่ง ระเบียบ หรือประกาศอื่นใดในส่วนที่มีกําหนดไว้แล้วซึ่งขัดหรือแย้งกับ คําสั่งนี้ให้ใช้คําสั่งนี้แทน


ข้อ ๒ ให้ถือปฏิบัติตามระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 


ข้อ ๓ ให้หัวหน้าผู้ตรวจราชการกรมมีอํานาจพิจารณาหรืออนุญาตการลาแก่ข้าราชการ พนักงาน ราชการ และเจ้าหน้าที่ในสังกัด (เว้นผู้ตรวจราชการกรม) ได้เท่าที่ผู้อํานวยการสํานัก/กองมีอํานาจตามระเบียบ สํานักนายกรัฐมนตรีว่าด้วยการลาของข้าราชการ พ.ศ. 2555


ข้อ ๔ ให้หัวหน้ากลุ่มตรวจสอบภายใน หัวหน้ากลุ่มพัฒนาระบบบริหาร หัวหน้าศูนย์ไกล่เกลี่ย ข้อพิพาท หัวหน้ากลุ่มงานวิชาการ หัวหน้าศูนย์บังคับคดีล้มละลายส่วนหน้า ผู้อํานวยการสํานักงานบังคับคดี กรุงเทพ เขตพื้นที่ ผู้อํานวยการกองคํานวณเงินในคดีแพ่ง ผู้อํานวยการศูนย์สารสนเทศ และผู้อํานวยการกอง การเจ้าหน้าที่ มีอํานาจพิจารณาหรืออนุญาตการลาแก่ข้าราชการ ลูกจ้างประจํา พนักงานราชการ และ เจ้าหน้าที่ในสังกัด ได้เท่าที่ผู้อํานวยการสํานัก/กอง มีอํานาจตามระเบียบสํานักนายกรัฐมนตรีว่าด้วยการลาของ ข้าราชการ พ.ศ. 2555


ข้อ ๕ ผู้รับมอบอํานาจตามข้อ 3 และข้อ 4 สามารถมอบอํานาจให้ผู้ดํารงตําแหน่งอื่นเป็นผู้ พิจารณาหรืออนุญาตการลาแทนได้โดยให้คํานึงถึงระดับตําแหน่งและความรับผิดชอบของผู้รับมอบอํานาจเป็น สําคัญ โดยได้รับความเห็นชอบจากอธิบดีกรมบังคับคดี ปรากฏตามเอกสารแนบท้ายคําสั่งนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 3 เมษายน พ.ศ. 2555

 

                                                                                        (ลงชื่อ)  วิศิษฎ์ วิศิษฏ์สรอรรถ

                                                                            (ศาสตราจารย์พิเศษวิศิษฎ์ วิศิษฏ์สรอรรถ)

                                                                                              อธิบดีกรมบังคับคดี
ระเบียบกรมสวัสดิการและคุ้มครองแรงงาน

ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว (ฉบับที่ 2)

พ.ศ. 2540

-------------------------------------

          โดยที่เป็นการสมควรปรับปรุงระเบียบกรมสวัสดิการและคุ้มครองแรงงานว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538 ให้มีความเหมาะสมกับสภาพปัจจุบัน กรมสวัสดิการและคุ้มครองแรงงาน โดยความเห็นชอบของคณะกรรมการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว จึงกําหนดระเบียบไว้ดังนี้


ข้อ ๑ ระเบียบนี้เรียกว่า “ระเบียบกรมสวัสดิการและคุ้มครองแรงงานว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว (ฉบับที่ 2) พ.ศ. 2540”


ข้อ ๒ ระเบียบนี้ให้ใช้บังคับตั้งแต่วันที่ 31เป็นต้นไป


ข้อ ๓ ให้ยกเลิกความในข้อ 10 แห่งระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538 และให้ใช้ความต่อไปนี้แทน


ข้อ ๑๐ ให้บุคคลตามข้อ 9 ยื่นคําขอรับเงินสงเคราะห์ตามแบบขอรับเงินสงเคราะห์ กสว.อ.01 ต่อกองสวัสดิการแรงงาน หรือสํานักงานสวัสดิการและคุ้มครองแรงงานจังหวัด พร้อมด้วยหลักฐานดังนี้

          (1) สําเนาบัตรประจําตัวประชาชน

          (2) สําเนาทะเบียนบ้าน

          (3) กรณีขอรับทุนการศึกษา ให้แนบเอกสาร

          (ก) หนังสือรับรองจากสถานศึกษาว่ากําลังศึกษาอยู่จริง

          (ข) สําเนาทะเบียนบ้านหรือสูติบัตรของผู้ศึกษา

          (4) ใบรับรองแพทย์แผนปัจจุบันชั้นหนึ่ง หรือหนังสือรับรองของนักสังคมสงเคราะห์ประจําสถานพยาบาล”


ข้อ ๔ ให้ยกเลิกความในข้อ 15 แห่งระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538 และให้ใช้ความต่อไปนี้แทน


ข้อ ๑๕ เงินสงเคราะห์ที่ได้รับจากการบริจาคตามข้อ 5 (2) หรือการจัดกิจกรรมหาทุนตามข้อ 5 (4) ให้นําฝากไว้กับธนาคารของรัฐ ชื่อบัญชี “เงินสงเคราะห์ผู้ใช้แรงงานที่ติดเชื้อเอดส์และครอบครัว””


ข้อ ๕ ให้ยกเลิกความในข้อ 17 แห่งระเบียบกรมสวัสดิการและคุ้มครองแรงงาน ว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538 และให้ใช้ความต่อไปนี้แทน


ข้อ ๑๗ ดอกผลที่เกิดจากเงินฝากธนาคาร ชื่อบัญชี “เงินสงเคราะห์ผู้ใช้แรงงานที่ติดเชื้อเอดส์และครอบครัว” ให้นํามาใช้ประโยชน์ เพื่อการสงเคราะห์ตามข้อ 6 แห่งระเบียบกรมสวัสดิการและคุ้มครองแรงงานว่าด้วยการบริหารเงินสงเคราะห์ผู้ใช้แรงงานที่ติดเชื้อเอดส์และครอบครัว พ.ศ. 2538”


ข้อ ๖ ให้อธิบดีเป็นผู้รักษาการตามระเบียบนี้


ผู้มีอํานาจลงนาม -                                                                                       ประกาศ ณ วันที่ 28 กุมภาพันธ์ พ.ศ. 2540

 

                                                                                                      รังสฤษฎ์ จันทรัตน์

                                                                                      อธิบดีกรมสวัสดิการและคุ้มครองแรงงาน
ระเบียบกระทรวงแรงงาน

ยกเลิกระเบียบกระทรวงแรงงานและสวัสดิการสังคม ว่าด้วยการตรวจสถานประกอบกิจการ

ตามพระราชบัญญัติคุ้มครองแรงงาน พ.ศ. 2541 พ.ศ. 2542

พ.ศ. 2556

--------------------------------------

          อาศัยอํานาจตามความในมาตรา 20 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 และมาตรา 6 แห่งพระราชบัญญัติคุ้มครองแรงงาน พ.ศ. 2541 รัฐมนตรีว่าการกระทรวงแรงงาน จึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบกระทรวงแรงงานยกเลิกระเบียบกระทรวงแรงงานและสวัสดิการสังคม ว่าด้วยการตรวจสถานประกอบกิจการ ตามพระราชบัญญัติคุ้มครองแรงงาน พ.ศ. 2541 พ.ศ. 2542 พ.ศ. 2556”


ข้อ ๒ ระเบียบนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไป


ข้อ ๓ ให้ยกเลิกระเบียบกระทรวงแรงงานและสวัสดิการสังคม ว่าด้วยการตรวจสถานประกอบกิจการตามพระราชบัญญัติคุ้มครองแรงงาน พ.ศ. 2541 พ.ศ. 2542


ผู้มีอํานาจลงนาม -                                                                                       ประกาศ ณ วันที่ 9 พฤษภาคม พ.ศ. 2556

 

                                                                                               เผดิมชัย  สะสมทรัพย์

                                                                                      รัฐมนตรีว่าการกระทรวงแรงงาน
ระเบียบคณะกรรมการกองทุนสงเคราะห์ลูกจ้าง

ว่าด้วยการจัดหาผลประโยชน์ของกองทุนสงเคราะห์ลูกจ้าง

พ.ศ. 2542

-------------------------------------------

 

                        โดยที่มาตรา 129 วรรคสาม (4) แห่งพระราชบัญญัติคุ้มครองแรงงาน พ.ศ. 2541 บัญญัติให้คณะกรรมการกองทุนสงเคราะห์ลูกจ้างมีอํานาจหน้าที่วางระเบียบเกี่ยวกับการจัดหาผลประโยชน์ของกองทุนสงเคราะห์ลูกจ้าง คณะกรรมการกองทุนสงเคราะห์ลูกจ้างโดยความเห็นของรัฐมนตรีว่าการกระทรวงแรงงานและสวัสดิการสังคมจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า " ระเบียบคณะกรรมการกองทุนสงเคราะห์ลูกจ้าง ว่าด้วยการจัดหาผลประโยชน์ของกองทุนสงเคราะห์ลูกจ้าง พ.ศ. 2542"


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้สํานักงานกองทุนสงเคราะห์ลูกจ้างนําเงินหรือทรัพย์สินไปลงทุนเพื่อจัดหาผลประโยชน์ได้โดยวิธีต่อไปนี้ คือ

                        (1) ฝากไว้กับธนาคารที่เป็นรัฐวิสาหกิจ

                        (2) ฝากไว้กับธนาคารพาณิชย์ หรือสถาบันการเงิน

                        (3) ซื้อพันธบัตรรัฐบาล ตั๋วเงินคลัง หรือพันธบัตรธนาคารแห่งประเทศไทย

                        (4) ซื้อตราสารแสดงสิทธิในหนี้ที่รัฐวิสาหกิจที่มีกฎหมายเฉพาะจัดตั้งขึ้นเป็นผู้ออก

                        (5) ซื้อตราสารแสดงสิทธิในหนี้ที่กระทรวงการคลังค้ําประกันต้นเงินและดอกเบี้ย


ข้อ ๔ การนําเงินหรือทรัพย์สินไปลงทุนเพื่อจัดหาผลประโยชน์ หรือการถอนคืน การลงทุนนอกจากข้อ 3 (1) จะต้องได้รับความเห็นชอบจากคณะกรรมการกองทุนสงเคราะห์ลูกจ้าง


ข้อ ๕ ให้อธิบดีกรมสวัสดิการและคุ้มครองแรงงานรักษาการตามระเบียบนี้


ผู้มีอํานาจลงนาม - ประกาศ ณ วันที่ 14 ธันวาคม พ.ศ. 2542

 

 

ประสงค์ รณะนันทน์

ปลัดกระทรวงแรงงานและสวัสดิการสังคม

ประธานกรรมการกองทุนสงเคราะห์ลูกจ้าง
ระเบียบคณะกรรมการกองทุนสงเคราะห์ลูกจ้าง

ว่าด้วยการส่งเงินค่าปรับและกําหนดเวลาส่งเงินค่าปรับ

พ.ศ. 2542

------------------------------------

                        โดยที่มาตรา 128 แห่งพระราชบัญญัติคุ้มครองแรงงาน พ.ศ. 2541 บัญญัติให้การส่งเงินค่าปรับที่ได้รับจากการลงโทษผู้กระทําความผิดตามพระราชบัญญัติคุ้มครองแรงงาน พ.ศ. 2541 เข้ากองทุนสงเคราะห์ลูกจ้างและกําหนดเวลาส่งเงินดังกล่าวเพื่อให้เป็นไปตามระเบียบที่คณะกรรมการกองทุนสงเคราะห์ลูกจ้างกําหนด คณะกรรมการกองทุนสงเคราะห์ลูกจ้างจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า "ระเบียบคณะกรรมการกองทุนสงเคราะห์ลูกจ้างว่าด้วยการส่งเงินค่าปรับและกําหนดเวลาส่งเงินค้าปรับ พ.ศ. 2542"


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ การส่งเงินค่าปรับที่ได้รับจากการเปรียบเทียบผู้กระทําความผิดตามพระราชบัญญัติคุ้มครองแรงงาน พ.ศ. 2541 เข้ากองทุนสงเคราะห์ลูกจ้าง ให้หน่วยงานที่ได้รับเงินค่าปรับนําส่งเงินค่าปรับให้สํานักงานกองทุนสงเคราะห์ลูกจ้างหรือสํานักงานสวัสดิการและคุ้มครองแรงงานจัดงหวัด เพื่อนําส่งเข้าบัญชี "กองทุนสงเคราะห์ลูกจ้างบัญชีกระแสรายวัน 1" ภายในวันที่ได้รับเงินหรืออย่างช้าภายในวันทําการถัดไป


ข้อ ๔ การส่งเงินค่าปรับที่ศาลมีคําพิพากษาให้ปรับผู้กระทําความผิดตามพระราชบัญญัติแรงงาน พ.ศ. 2541 เข้ากองทุนสงเคราะห์ลูกจ้าง ให้นําส่งเดือนละหนึ่งครั้งในวันที่สามสิบของเดือนถัดไป โดยในกรุงเทพมหานครให้นําส่งสํานักงานกองทุนสงเคราะห์ลูกจ้าง ในจังหวัดอื่นให้สํานักงานสวัสดิการและคุ้มครองแรงงานจังหวัดนั้น

                       กรณีที่ส่งเงินค่าปรับเป็นเช็ค ให้สั่งจ่ายแก่ "กองทุนสงเคราะห์ลูกจ้าง" และขีดคร่อมพร้อมทั้งขีดฆ่าคําว่า "ผู้ถือ" ออก

                       ให้สํานักงานกองทุนสงเคราะห์ลูกจ้างหรือสํานักงานสวัดสิการและคุ้มครองแรงงานจังหวัดออกใบเสร็จรับเงินเป็นรายคดี โดยระบุหมายเลขดําและคดีแดงและชื่อศาลในใบเสร็จรับเงินแต่ละฉบับเพื่อเป็นหลักฐานให้แก่หน่วยงานที่นําส่งและนําส่งเงินค่าปรับเข้าบัญชี "กองทุนสงเคราะห์ลูกจ้างบัญชีกระแสรายวัน 1" ภายในวันที่ได้รับเงิน หรืออย่างช้าภายในวันทําการถัดไป


ข้อ ๕ ให้อธิบดีกรมสวัสดิการและคุ้มครองแรงงานรักษาการตามระเบียบนี้


ผู้มีอํานาจลงนาม -                                                                                       ประกาศ ณ วันที่ 14 ธันวาคม พ.ศ. 2542

 

                                                                                                    ประสงค์ รณะนันทน์

                                                                                      ปลัดกระทรวงแรงงานและสวัสดิการสังคม

                                                                                      ประธานกรรมการกองทุนสงเคราะห์ลูกจ้าง